# data[].attributes.attachment_link.readable_text
Rikoskomisarion mukaan huumeidenkäyttäjiä näkyy Tampereella aiempaa enemmän. Asukkaiden valitukset ovat lisääntyneet.

Katarina Sällylä / Aamulehti

Sisä-Suomen poliisin rikoskomisarion Jari Luodon mukaan Tampereen keskustassa käydään nykyään avointa pillerikauppaa. Raha ja pillerit vaihtavat peittelemättä omistajaa.

-Nykyisin ei voi olla näkemättä huumeidenkäyttäjiä kaupungilla. Aika huonokuntoisia ihmisiä siellä liikkuu etenkin kesäaikaan.

Luoto toteaa, että kaupungilla ei enää pyöri vain keski-ikäisiä, "perinteisiä" alkoholisteja, vaan nuoria huumeidenkäyttäjiä, joista näkyy, että he ovat käyttäneet päihteitä jo pitkään.

Poliisi saa Tampereen keskustan asukkailta aiempaa enemmän ilmoituksia huumeidenkäyttäjien aiheuttamista häiriöistä. Huumeidenkäyttäjiä liikkuu eritoten Tullintorilta Hämeenkadun kautta Hämeenpuistoon ulottuvalla alueella.

Jukka Ritola/arkisto

Tuhat kertaa heroiinia vaarallisempaa uutta huumetta on löydetty Sastamalasta

Rikoskomisario Luodon mukaan markkinoille tulleet uudet huumeet ovat niin vahvoja, että jos ainetta pääsee niitä käsiteltäessä vain pöllähtämäänkin, se voi olla hengenvaarallista. Tämä riskeeraa jopa poliisien työturvallisuuden.

-Ilman suojaimia huumeita ei enää voi käsitellä. Ennen poliisi pystyi huumeen koostumuksen, hajun ja värin perusteella melko tarkkaan sanomaan, mikä huume on kyseessä, mutta ei pysty enää. On katastrofin ainekset, jos huumeet, joiden pölykin on vaarallista, leviävät katukauppaan ja niitä vedetään suoneen.

Uudet huumeet tilataan yleensä netin kautta, eritoten Kiinasta. Äskettäin Pirkanmaan käräjäoikeudessa tuomittiin opiskelija erittäin vaarallisen pcp-huumeen hallussapidosta. Tänä vuonna Sastamalassa nousi ensi kerran Pirkanmaalla esiin karfentaniili-huume, joka on Luodon mukaan tuhat kertaa vaarallisempaa kuin heroiini.

Katarina Sällylä / Aamulehti

Lue juttu korvaushoitolääkkeeseen kuolleesta 24-vuotiaasta Jesse Mäkisestä. Pääset lukemaan jutun kirjautumalla sisään:

Miksi Jesse Mäkinen, 24, kuoli? Miten metadoni kulkeutui hänen lasiinsa?

Rikoskomisario epäilee korvaushoidon hyötyjä

Rikoskomisario Jari Luoto suhtautuu huumeriippuvaisten korvaushoitoon epäilevästi. Häntä arveluttaa, että nuorille tarjotaan huumeriippuvuutta ylläpitävää, mutta sen haittoja vähentävää huumetta korvaushoitona sen sijaan, että heitä yritettäisiin vieroittaa huumeista.

-Hoidon hyöty ei ole oikein auennut minulle. Eikö pitäisi miettiä vaihtoehtoja niin, että huumeriippuvaiset joskus näkisivät selvän päivän, eikä ylläpitää hämäriä päiviä? Miltä tuntuisi, jos itsellä olisi huumeongelmainen lapsi ja sitten vain todettaisiin, että "ei tässä ole muuta tehtävissä, hakekoot huumeensa klinikalta"?

Lue myös nämä jutut Tampereen huumetilanteesta:

Tässäkö Tampereen huumehoidon pullonkaula? "Työntekijöille soitetaan ja moititaan, jos he hakevat huumeriippuvaisille vieroitusta"

"Huumeet tuovat minulle sen, että minusta tulee minä" - Tampereen keskustassa päiviään kuluttava nuori kertoo, miksi hän ei halua lopettaa

Anne näki jo enkeleitä lautasella - ovi huumevieroitukseen ei silti auennut

Lue myös nämä

# data[].attributes.attachment_link.title
Poliisi: "Tampereen keskustassa käydään pillerikauppaa" - "Jos uutta huumetta edes pöllähtää, se voi olla hengenvaarallista" - Aamulehti

# data[].attributes.attachment_link.description
Katarina Sällylä / Aamulehti Sisä-Suomen poliisin rikoskomisarion Jari Luodon mukaan Tampereen keskustassa käydään nykyään avointa pillerikauppaa. Raha ja pillerit vaihtavat peittelemättä omistajaa. -Nykyisin ei voi olla näkemättä huumeidenkäyttäjiä kaupungilla. Aika huonokuntoisia ihmisiä siellä liikkuu etenkin kesäaikaan. Luoto toteaa, että kaupungilla ei enää pyöri vain keski-ikäisiä, "perinteisiä" alkoholisteja, vaan nuoria huumeidenkäyttäjiä, joista näkyy, että he ovat käyttäneet päihteitä jo pitkään.

# data[].attributes.attachment_link.readable_text
Näissä paikoissa huume- ja alkoholiongelmaiset pyörivät Tampereen keskustassa.

Katarina Sällylä / Aamulehti

Nuori mies köpöttää Stockmannin editse Tampereen Hämeenkatua. Harmaat farkut roikkuvat jalassa, tennarin askel on lyhyt ja väsynyt. Mies katsoo hämärtyvässä illassa puhelintaan; sen näyttö valaisee elähtäneet kasvot ja samean katseen. Mies on tainnut olla radalla - ei kolme päivää, vaan kolme vuotta. Tai koko nuoruutensa.

Katson hänen hidasta menoaan. Entä jos hän olisi minun veljeni? Jos siinä on minun poikani kymmenen vuoden päästä?

Kaksi miestä pyydystää oluttölkkiä

Kaksi parikymppistä miestä ei saa otetta jalkakäytävälle laskemastaan oluttölkistä. He heiluvat ja nojailevat, kumartuvat ja kurkottelevat, ottavat sivuaskelia - ja kädet menevät aina tölkistä ohi.

Valkoiset pääkallot koristavat miesten mustien huppareiden selkämyksiä. Käsistä roikkuvissa muovikasseissa on paljon tavaraa: olutta, vai koko omaisuus?

Nuorukaiset näyttävät siltä, että he eivät ole viihteellä perjantai-iltana, vaan aina. Kilometrejä on takana.

Kaikilla on muovikasseja

Neljä tyttöä kikattaa Pakkahuoneenaukion portailla ja pojat hyppivät skeittilaudoillaan. Huumeidenkäyttäjiä ei nyt näy, eikä kauppaa käydä. Asematunnelissakin on autiota.

Nuori nainen on polvillaan ja sekaisin lähikaupan oven edessä. Hänelläkin on muovikasseja ja kadulla edessään oluttölkkejä.

Naisen ympärillä seisoskelevatkin kantavat mukanaan muovikasseja.

Keski-ikäinen mies on ehtinyt alkuillasta humalaan ja huojuu sininen puvuntakki repsottaen portaita alas asematunneliin.

Ei näy lapsia eikä huumeidenkäyttäjiä

Työviikosta vapautuneet pariskunnat kävelevät Hämeenkatua rintarinnan elokuviin tai istuvat lautasten äärellä ravintoloiden valaistujen ikkunoiden takana. Romanikerjäläisiä istua nököttää Hämeensillan asfaltilla.

Laikunlava Vanhan kirjastotalon puistossa on tyhjä. Siellä ei nyt istu huumeidenkäyttäjiä eikä näy myöskään hippasilla olevia lapsia, kuten kolme päivää aiemmin. Keskustorin penkeilläkään ei nyt ole alkoholisteja - vain poliisiauto valvoo Raatihuoneen edustalla.

Naisella on asiaa

Kolmekymppinen nainen huitoo käsillään ilmaa ja pajattaa Keskustorin hampurilaisravintolan edessä. Hänellä on paljon asiaa - keskustelukumppania vain ei ole.

Kun nainen saa asiansa kerrottua, hän kumartaa maasta sinisen Ikea-kassin ja valkoisen muovikassin ja lähtee kävelemään Sokokselle päin. Perjantai on jo pimentynyt illaksi.

Kuluu tovi, ja nainen on taas kasseineen torin kulmassa. Hänellä on edelleen asiaa.

Lue myös nämä jutut Tampereen huumetilanteesta:

Mihin Jesse Mäkinen, 24, kuoli? Miten metadoni kulkeutui hänen lasiinsa?

"Huumeet tuovat minulle sen, että minusta tulee minä" - Tampereen keskustassa päiviään kuluttava huumeidenkäyttäjä kertoo, miksi ei halua lopettaa

Tässäkö Tampereen huumehoidon pullonkaula? "Työntekijöille soitetaan ja moititaan, jos he hakevat huumeidenkäyttäjille vieroitusta"

Mies huutaa Kärpistä

Lauantaina päivällä Tampereen Hämeenkatu vilisee. Naisia shoppailukierroksella sisustusmerkkien kassit käsissään. Vanhempia työntämässä lastenrattaita, ystävyksiä poikkeamassa kahviloihin, faneja Tappara-pusakoissaan, nuoria arabimiehiä mustat hiukset kiiltäen. Hämeensillan pieleen kerääntyy ihmisiä, jotka näpyttävät kuin kohtauksen saaneina puhelimiaan: Pokemon-pelaajia?

Keski-ikäisen miehen huuto kuuluu jo kaukaa. Hän seilaa jalkakäytävää koko sen leveydeltä, hakkaa lytistyneellä oluttölkillä itseään niskaan ja huutaa jotain Kärpistä.

Kaksi 17-20-vuotiaalta näyttävää tyttöä kävelee reteinä ja huolettomina rautatieasemalta päin. Pidempi heistä kantaa pahvista kylttiä, jossa lukee:

-Anna rahaa.

Raha-sana on ruksittu yli ja sen alapuolelle on kirjoitettu:

-Kaljaa.

Tyttö näyttää olevan selvin päin, mutta sanoo kaverilleen, ettei ole käynyt kotona vuoteen.

Lue, mitä päihdeammattilaiset sanovat Tampereen huumehoidosta:

Päihdeammattilaiset kritisoivat Tampereen huumehoitoa: "Kahvittelu korvaa pirikatkon"

Tampereen kaupunki vastaa syytöksiin huumehoidon huonoudesta: "Nyt pitää olla kärsivällisyyttä"

Lue myös nämä

# data[].attributes.attachment_link.title
"Anna rahaa - ei kun kaljaa", pyytää tyttö pahvilapulla - Tampereen keskustassa pyörii nuoria, jotka näyttävät olleen hunningolla pitkään - Aamulehti

# data[].attributes.attachment_link.description
Katarina Sällylä / Aamulehti Nuori mies köpöttää Stockmannin editse Tampereen Hämeenkatua. Harmaat farkut roikkuvat jalassa, tennarin askel on lyhyt ja väsynyt. Mies katsoo hämärtyvässä illassa puhelintaan; sen näyttö valaisee elähtäneet kasvot ja samean katseen. Mies on tainnut olla radalla - ei kolme päivää, vaan kolme vuotta. Tai koko nuoruutensa.

# data[].attributes.attachment_link.readable_text
Tilaajalle

Äiti Susanna Valkeinen näki yöllä pahaa unta ja enteili aamulla, että jotain ikävää tapahtuu. Iltapäivällä hänen poikansa kuoli. Kuolinsyyksi osoittautui tamperelaisten huumeriippuvaisten korvaushoidossa käytetty metadoni. Jesse Mäkisen ei tiedetä käyttäneen huumeita, joten epäselvää on, miten metadoni koitui hänen kohtalokseen.

Susanna Valkeisen kotialbumi

Minna Ala-Heikkilä Aamulehti

Susanna Valkeisen ovikello soi helatorstain iltana toukokuussa. Ovella seisoi kaksi poliisia. He kertoivat, että Susannan poika, hänen ainoa lapsensa, oli kuollut.

Poliisipartio ei tiennyt kertoa tapahtuneesta muuta kuin että 24-vuotias Jesse on löytynyt kuolleena...

Tämä juttu on vain Aamulehden tilaajalle

Jos olet jo tilaaja, pääset lukemaan artikkelin loppuun kirjautumalla sisään.

# data[].attributes.attachment_link.title
Miksi Jesse Mäkinen, 24, kuoli? Paniko joku huumetta hänen lasiinsa? - Aamulehti

# data[].attributes.attachment_link.description
Tilaajalle Susanna Valkeisen kotialbumi Minna Ala-Heikkilä Aamulehti Susanna Valkeisen ovikello soi helatorstain iltana toukokuussa. Ovella seisoi kaksi poliisia. He kertoivat, että Susannan poika, hänen ainoa lapsensa, oli kuollut. Poliisipartio ei tiennyt kertoa tapahtuneesta muuta kuin että 24-vuotias Jesse on löytynyt kuolleena... Jos olet jo tilaaja, pääset lukemaan artikkelin loppuun kirjautumalla sisään.

# data[].attributes.attachment_link.readable_text
25-vuotias nainen on käyttänyt huumeita 13 vuotta eikä halua niistä eroon. Hän tottui päihteiden hallitsemaan elämään jo lapsena.

Elias Lahtinen

Tampereen ytimessä, Vanhan kirjastotalon puistossa Laikunlavalla istuu iltapäivää kuluttamassa parikymmentä nuorta. Siinä he istuvat vieri vieressä kuin linnut puhelinlangalla. Moni heistä on huumeidenkäyttäjä.

25-vuotias tamperelainen nainen on heistä yksi. Hän on käyttänyt huumeita 13 vuotta ja sanoo, että jos voisi valita uudelleen, tekisi saman valinnan.

-Huumeet ovat ottaneet paljon, mutta myös antaneet paljon. Olen nähnyt huumeiden tuoman paskan, mutta vain yksi elämä meillä täällä on. Miksi itkisin tuntikausia päivässä töissä, kun voin olla täällä?

"Minusta tulee minä"

Nainen kertoo alkaneensa käyttää huumeita, koska kokee niiden antavan hänelle varmuutta.

-Huumeet tuovat minulle sen, että minusta tulee minä.

Hän uskoo tietävänsä omat rajansa, mutta mitkä ne rajat ovat?

-Raja on siinä, että kunhan ei kuole. Joidenkin asioiden kanssa vain täytyy elää.

-Ei minulla ole yhtään kaveria, joka ei käyttäisi aineita.

"Kaljaa tai amfetamiinia - sama asia"

Laikunlavalla istuva 22-vuotias lapsenkasvoinen nuorukainen harrasti urheilua 15-vuotiaaksi asti, eikä ollut siihen ikään mennessä juonut edes alkoholia.

-Sitten tapasin äitini ja sen jälkeen on mennyt aika perseelleen.

Hän tykkää bilettämisestä ja myöntää, ettei pidä huumeidenkäyttöä minään.

-En minä käytä siksi, että saisin pääni sekaisin, vaan saan huumeista hyvän fiiliksen. En juo viinaa enkä tupakoi, mutta käytän amfetamiinia viikonloppuisin. Jos ennen olisin juonut kaljaa ennen baariin menoa, nyt vedän vähän amfetamiinia nokkaan. Se on sama asia, hän sanoo ja jatkaa:

-En ole menettänyt huumeidenkäytön vuoksi mitään muuta kuin yhden asunnon.

"Olen lapsesta asti nähnyt tätä"

25-vuotias nainen kertoo nähneensä lapsesta asti kaltoinkohtelua ja uskoo, että niin on kaikilla.

-Olen lapsesta asti nähnyt sitä paskaa, kun kämpässä ramppaa väkeä ja vanhemmat ihannoivat sitä elämää.

Vanhempiensa elämää lapsena katsoessaan hän ei ajatellut, ettei ikinä ryhdy samaan.

-Siihen elämään tottuu, hän selittää.

22-vuotias nuorukainen vahvistaa vierestä:

-Siihen oppii. Sitä ei pidä isona asiana.

Kun mustat kädet hyökkäävät

Vaikka nainen ei halua huumeista eroon, hän on käynyt katkolla saadakseen huumeidenkäyttöön tauon. Hänen mukaansa katkolla kuitenkin pumpataan täyteen lääkkeitä.

-Kukaan ei ole kiinnostunut potilaan tunteista ja hyvinvoinnista. Kun katkolta pääsee pois, ei pysty olemaan ilman huumeita. Minut ohjattiin tapaamisiin ja päihdekerhoihin, joissa käy parikymmentä vuotta vetäneitä tyyppejä, jotka eivät ole saaneet apua, mutta käyvät kerhoissa silti, nainen laukoo.

Hänen mielestään katkaisuhoidon työntekijöiden pitäisi olla itse entisiä huumeidenkäyttäjiä, jotta he tietäisivät, mitä ovat vainoharhat.

-Jos he ovat itse istuneet kotona tärisemässä ja nähneet mustien käsien hyökkäävän, he tietävät, mistä puhutaan.

Avohoidostakaan ei saa naisen mukaan mitään irti.

-Voi siellä jutella, mutta sitten vain annetaan lääkkeet.

Jukka-Petteri Eronen

Lue myös nämä

# data[].attributes.attachment_link.title
"Huumeet tuovat minulle sen, että minusta tulee minä" - Tampereen keskustassa päiviään kuluttava huumeidenkäyttäjä kertoo, miksi hän ei halua lopettaa - Aamulehti

# data[].attributes.attachment_link.description
Elias Lahtinen Tampereen ytimessä, Vanhan kirjastotalon puistossa Laikunlavalla istuu iltapäivää kuluttamassa parikymmentä nuorta. Siinä he istuvat vieri vieressä kuin linnut puhelinlangalla. Moni heistä on huumeidenkäyttäjä. 25-vuotias tamperelainen nainen on heistä yksi. Hän on käyttänyt huumeita 13 vuotta ja sanoo, että jos voisi valita uudelleen, tekisi saman valinnan.